**SKABELON TIL AKTINDSIGT – HØRINGSBREV**

|  |
| --- |
| **Vejledning til skabelonen!**  Formål:  Denne skabelon anvendes til høring af virksomheder i de tilfælde, hvor myndigheden vurderer, at et eller flere af de dokumenter, der er søgt aktindsigt i, indeholder oplysninger, der er omfattet af offentlighedslovens § 30, nr. 2, om drifts- eller forretningsforhold mv.  For at undgå tvivl om, hvad høringen vedrører, anbefales det, at de pågældende dokumenter sendes til virksomheden sammen med høringsbrevet.  Høringen vil i de fleste tilfælde betyde, at fristen for afgørelsen af aktindsigtssagen i henhold til offentlighedslovens § 36, stk. 2, ikke kan overholdes, hvorfor der vil skulle ske fristudsættelse, jf. skabelon til fristudsættelsesbrev.  Virksomhedens udtalelse kan eventuelt sendes til partshøring hos den aktindsigtssøgende, jf. skabelonen til partshøring.  Det understreges, at det er myndigheden, der afgør, om en oplysning er omfattet af offentlighedslovens § 30, nr. 2.  Vejledning til udfyldelse:   * Gule felter udfyldes * Grå felter/tekstbokse indeholder vejledningstekst   Al vejledningstekst, kommentarbokse, farver og skarpe parenteser om felterne slettes, inden dokumentet færdiggøres.  Opdateret d. 17. februar 2020. |

----o0o----

[Dato]

Att.: ] [J.nr..]

[e-mail]

**Høring i forbindelse med anmodning om aktindsigt**

har modtaget en anmodning om aktindsigt i dokumenter vedrørende udbuddet af [nærmere angivelse, således at modtageren ved, hvad sagen angår].

Anmodningen omfatter [bl.a.] følgende dokumenter:

* [Dokumentangivelse]
* [Dokumentangivelse]
* …

*[Dokumenterne vedlægges, hvis det vil være en hjælp for virksomheden og/eller være med til at sikre, at der tages stilling til de rigtige dokumenter. I givet fald skrives: ”Dokumenterne er vedlagt.”]*

Anmodningen behandles efter reglerne i offentlighedsloven.

Offentlighedslovens udgangspunkt er, at der er krav på aktindsigt i alle dokumenter, der er i en myndigheds besiddelse, herunder dokumenter i udbudssager.

Efter offentlighedslovens § 30, nr. 2, omfatter retten til aktindsigt imidlertid ikke oplysninger om tekniske indretninger eller fremgangsmåder eller om drifts- eller forretningsforhold eller lignende, hvis det er af væsentlig økonomisk betydning for den person eller virksomhed, oplysningen angår, at anmodningen om aktindsigt ikke imødekommes. Bestemmelsen giver som udgangspunkt ikke adgang til at undtage hele dokumenter, men alene oplysninger.

[Myndigheden] skal anmode jer om en udtalelse om, hvorvidt de nævnte dokumenter indeholder *oplysninger* om drifts- eller forretningsforhold eller lignende, som har en sådan karakter, at det vil være af væsentlig økonomisk betydning for jer, hvis anmodningen om aktindsigt imødekommes, jf. offentlighedslovens § 30, nr. 2.

Hvis dokumenterne indeholder oplysninger, som efter jeres opfattelse bør undtages inden udlevering af dokumenterne, bedes I tydeligt markere disse oplysninger i de pågældende dokumenter. Samtidig bedes I angive de *konkrete*, *væsentlige* skadevirkninger, som meddelelse af aktindsigt i de pågældende oplysninger vil kunne have for jer. I bedes konkret begrunde, hvorfor disse skadevirkninger vil indtræde. Det er ikke tilstrækkeligt at henvise til helt generelle forhold.

Høringssvaret vil indgå i [Myndighedens] vurdering af, hvilke oplysninger der kan gives aktindsigt i. Der gøres opmærksom på, at jeres høringssvar vil kunne blive sendt i partshøring hos den aktindsigtssøgende.

[Myndigheden] skal anmode om at modtage jeres svar hurtigst muligt og senest den [dato, fx syv arbejdsdage efter virksomhedens modtagelse af høringen].

Med venlig hilsen

[Underskriver]